ΓΡΑΠΤΗ ΕΡΩΤΗΣΗ E-2800/01

υποβολή: Mara Sornosa Martnez (PSE) προς την Επιτροπή

(9 Οκτωβρίου 2001)

Θέμα: Κατασκευή οικισμού στην Tabarca, τοποθεσία κοινοτικού ενδιαφέροντος (ΤΚΕ) και ζώνης ειδικής προστασίας προστασίας για τα πτηνά (ΖΕΠ) στο Αλικάντε (Ισπανία)

Η νήσος Tabarca έχει χαρακτηρισθεί ως ζώνη ΤΚΕ και ζώνη ειδικής προστασίας για τα πτηνά σύμφωνα με την πρόταση της Ισπανίας για το μελλοντικό δίκτυο Natura 2000. Ο λόγος για αυτόν τον χαρακτηρισμό είναι ο μεγάλος της πλούτος σε πανίδα και χλωρίδα που προστατεύεται από την εθνική και κοινοτική νομοθεσία, ιδίως δε, οι μεγάλες αποικίες θαλασσίων πτηνών που ενδημούν εκεί.

Το περασμένο έτος, το Ανώτατο Δικαστήριο της κοινότητας της Βαλένθια εξέδωσε απόφαση για την αναστολή των έργων κατασκευής έξι κατοικιών στο νησί, λόγω της γειτνίασης τους με τη θάλασσα και του κινδύνου που αντιπροσώπευαν για την προστατευόμενη περιοχή. Παρά την αρνητική έκθεση του Ισπανού Υπουργού Περιβάλλοντος για το νέο ειδικό πρόγραμμα της νήσου Tabarca -το οποίο εξεπόνησε ο Δήμος του Αλικάντε και που επιτρέπει την κατασκευή κατοικιών στην ακτή — τα έργα κατασκευής των κατοικιών συνεχίζονται.

Ποια μέτρα σκοπεύει να λάβει η Επιτροπή προκειμένου να εξασφαλίσει ότι οι ισπανικές αρχές θα προστατεύσουν την περιοχή της Tabarca που οι ίδιες έχουν χαρακτηρίσει ως τοποθεσία κοινοτικού ενδιαφέροντος ή ζώνη ειδικής προστασίας για τα πτηνά στο πλαίσιο του Natura 2000;

Θα μπορούσε η Επιτροπή να μας ενημερώσει για τη διεξαγωγή του βιογεωγραφικού σεμιναρίου για τη Μεσόγειο, στο οποίο αναφερόταν στην απάντησή της Ε-1253/01(1)· Μπορεί η Επιτροπή να εκφέρει γνώμη για την επάρκεια των προτάσεων της Ισπανίας σε σχέση με την προστασία του οικοσυστήματος των θαλασσίων πτηνών, συγκεκριμένα δε στην περίπτωση της ακτής του Αλικάντε·

(1) ΕΕ C 340 E της 4.12.2001, σελ. 205.

Απάντηση της κας Wallstrm εξ ονόματος της Επιτροπής

(28 Νοεμβρίου 2001)

1. Θα πρέπει να σημειωθεί ότι η νήσος Tabarca και το θαλάσσιο περιβάλλον της θα αποτελούσαν πολύ καλούς ενάλιους λειμώνες ποσειδωνίας στις ακτές της Ισπανίας. Ο φυσικός αυτός χώρος προτάθηκε από τις ισπανικές αρχές ως τόπος κοινοτικής σημασίας (ΤΚΣ), ο οποίος είναι πιθανόν να ενσωματωθεί μελλοντικά στο δίκτυο Natura 2000, στο πλαίσιο της Οδηγίας 92/43/ΕΟΚ(1) του Συμβουλίου της 21ης Μαΐου 1992, σχετικά με την διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας.

Η Επιτροπή δεν έχειπόψη της το έργο στο οποίο αναφέρεται το Αξιότιμο Μέλος του Κοινοβουλίου και τις επιπτώσεις του στον εν λόγω τόπο. Οιπηρεσίες της Επιτροπής απευθύνθηκαν, για τον λόγο αυτό, στις ισπανικές αρχές, προκειμένου να της γνωστοποιήσουν τις παρατηρήσεις τους σχετικά με τα καταγγελθέντα, καθώς και να προσδιοριστεί κατά πόσον το εν λόγω σχέδιο ενδέχεται να έχει σημαντικές επιπτώσεις στον συγκεκριμένο τόπο,πό το πρίσμα της οδηγίας 92/43/ΕΟΚ, οπότε και θα πρέπει, στην περίπτωση αυτή, να εφαρμοστεί η διαδικασία που προβλέπεται από το άρθρο 6 της οδηγίας.

2. Όπως σημειώνεται στην απάντησή της στην γραπτή ερώτηση E-1253/01 του Αξιότιμου Μέλους του Κοινοβουλίου, τα βιογεωγραφικά σεμινάρια αποτελούν, κυρίως, μηχανισμό που συμβάλλει στο να διευκρινιστεί εάν τα κράτη μέλη έχουνποβάλει πλήρεις εθνικούς καταλόγουςπό το πρίσμα των στόχων της οδηγίας 92/43/CEE. Η Επιτροπή δεν είναι σε θέση να εγκρίνει τους καταλόγους των τόπων κοινοτικής σημασίας, παρά μόνο μετά την ολοκλήρωση των συζητήσεων κατά τη διάρκεια των σεμιναρίων, οπότε και ακολουθεί ενδεχομένως η θέσπισή τους.

Σε ό,τι αφορά το ενδιαίτημα Ενάλιοι λειμώνες Ποσειδωνίας (Posidonion oceanicae), ένα από τα συμπεράσματα του πρώτου σεμιναρίου για τη Μεσόγειο θέωρησε απαραίτητη την βελτίωση της γεωγραφικής αντιπροσώπευσης του εν λόγω ενδιαιτήματος για την Γαλλία καθώς και την προσθήκη νέων τόπων, ούτως ώστε να εξασφαλιστεί η επαρκής αντιπροσώπευση για την Ισπανία. Θα πρέπει να σημειωθεί ότι το δεύτερο σεμινάριο για τη βιογεωγραφική περιοχή της Μεσογείου προβλέπεται για τον Ιούλιο του 2002.

(1) ΕΕ L 206 της 22.7.1992.